COM7 ขาขึ้นต่อเนื่อง! บวกต่อ2% นิวไฮในรอบ7 เดือน โบรกฯชูกำไรปีนี้โตแกร่ง-ซื้อเป้า23.50 บ.
COM7 ขาขึ้นต่อเนื่อง! บวกต่อ 2% นิวไฮในรอบ 7 เดือน โบรกฯชูกำไรปีนี้โตแกร่ง-ซื้อเป้า 23.50 บ. โดย ณ เวลา 10.55 น. อยู่ที่ระดับ 21.70 บาท บวก 0.40 บาท หรือ 1.88% ด้วยมูลค่าซื้อขาย 119.27 ล้านบาท 
COM7 ขาขึ้นต่อเนื่อง! บวกต่อ 2% นิวไฮในรอบ 7 เดือน โบรกฯชูกำไรปีนี้โตแกร่ง-ซื้อเป้า 23.50 บ.โดย ณ เวลา 10.55 น. อยู่ที่ระดับ 21.70 บาท บวก 0.40 บาท
14 มิ.ย. 2562

ผู้สื่อข่าวรายงานว่า บริษัท คอมเซเว่น จำกัด (มหาชน) หรือ COM7  ณ เวลา 10.55 น. อยู่ที่ระดับ 21.70 บาท บวก 0.40 บาท หรือ 1.88% ด้วยมูลค่าซื้อขาย 119.27 ล้านบาท ราคาหุ้นวิ่งแรงในรอบ 7 เดือน โดยนับตั้งแต่หุ้นขึ้นไปทดสอบระดับ 21.70 บาท เมื่อวันที่ 22 ต.ค.61

บล.กสิกรไทย ระบุว่า COM7 คงคำแนะนำ “ซื้อ” COM7 ราคาเป้าหมายขึ้นเป็น 23.50 บาท หลังจากรายได้ในไตรมาส 1/2562 ดีกว่าที่คาด ทั้งนี้คาดว่า COM7 จะมีการเติบโตของกำไรที่แข็งแกร่ง 27% ในปี 2562 ด้วยแรงหนุนจากการเติบโตที่แข็งแกร่งของยอดขายสมาร์ทโฟนและอุปกรณ์เสริม และอัตรากำไรจากการดำเนินงานที่โตขึ้น จากความประหยัดต่อขนาด (economies of scale) ที่สูงขึ้น ทั้งนี้ คาดว่ากำไรไตรมาส 2/2562 จะเติบโตแข็งแกร่งอย่างต่อเนื่องเทียบช่วงเดียวกันของปีก่อน และ เทียบไตรมาสก่อนหน้า
 
ด้านตลาดหลักทรัพย์แห่งประเทศไทย และฟุตซี่ รัสเซล (FTSE Russell) ประกาศผลการทบทวนรายชื่อหลักทรัพย์ชุดใหม่ที่จะใช้ในการคำนวณ FTSE SET Index Series มีผลวันที่ 24 มิ.ย. 2562 เป็นต้นไป สรุปได้ดังนี้ ดัชนี FTSE SET Large Cap Index ไม่มีการเปลี่ยนแปลง
ส่วนดัชนี FTSE SET Mid Cap Index มี 3 หลักทรัพย์ใหม่ที่เข้าร่วมคำนวณ ได้แก่ กองทุนรวมโครงสร้างพื้นฐานเพื่ออนาคตประเทศไทย หรือ TFFIF, กองทุนรวมโครงสร้างพื้นฐาน โรงไฟฟ้าพระนครเหนือ ชุดที่ 1 การไฟฟ้าฝ่ายผลิตแห่งประเทศไทย หรือ EGATIF และบริษัท คอมเซเว่น จำกัด (มหาชน) หรือ COM7
ขณะเดียวกันดัชนี FTSE SET Shariah Index มี 4 หลักทรัพย์ใหม่ที่เข้าร่วมคำนวณ ได้แก่ กองทุนรวมโครงสร้างพื้นฐานเพื่ออนาคตประเทศไทย หรือ TFFIF, บริษัท ไดนาสตี้เซรามิค จำกัด (มหาชน) หรือ DCC, บริษัท เอสทีพี แอนด์ ไอ จำกัด (มหาชน) หรือ STPI และทรัสต์เพื่อการลงทุนในสิทธิการเช่าอสังหาริมทรัพย์ เอส ไพรม์ โกรท หรือ SPRIME
อนึ่ง การทบทวนหลักทรัพย์ที่ใช้ในการคำนวณดัชนีชุด FTSE SET Index Series จัดทำขึ้นปีละ 2 ครั้ง ตามหลักเกณฑ์ที่มีการกำหนดไว้เป็นการล่วงหน้า โดยมีกำหนดทบทวนรายชื่อหลักทรัพย์ครั้งต่อไปในเดือนธันวาคม 2562